Acesta este document finalizat
Cod ECLI    ECLI:RO:TBCTA:2024:020.######

Dosar nr. ###/118/2024

TRIBUNALUL CONSTANTA
SECŢIA A II-A CIVILĂ
SENTINTA CIVILA NR ## 
CAMERA DE CONSILIU
SEDINTA DIN  DATA DE15.01.2024
PRESEDINTE  ######## ####### #####
GREFIER  ########  ###### #####

	 Pe rol soluţionarea cererii având ca obiect reţinere navă formulată de reclamanta ##### SHIP MANAGEMENT LIMITED cu sediul ales în  Constanta, Bd.Mamaia, nr. 182, ### #, ##### Constanţa în contradictoriu cu pârâtele debitoare  ### ######## SRL cu sediul în  Constanta, Incinta Port #### 34, Centrul De #######, ### #,  cam.112, ##### Constanţa, NAVYMAR SHIPPING LTD cu sediul în  LIMASSOL, LIMASSOL, Lophitis Businesscenter Building II, 28th October Ave, Floor 2 Cipru.
	 Prezenta cerere se soluţionează fără citarea părţilor.
Instanţa constată cauza în stare de judecată şi rămâne în pronunţare asupra acesteia.

T R I B U N A L U L 

 Asupra cauzei civile de faţă, reţine următoarele:
             Prin cererea înregistrată pe rolul Secţiei a II-a Civile a Tribunalului Constanţa la data de 15.01.2024, sub nr. de dosar ###/118/2024, reclamanta ##### SHIP MANAGEMENT LIMITED a solicitat, în contradictoriu cu debitoarele ########## ### ######## S.R.L., NAVYMAR SHIPPING LTD şi GSP #### LTD., emiterea ordonanţei preşedinţiale privind reţinerea de la plecare a navei M/V “GSP ####”, sub pavilion Panama, IMO 9292028, aflata in portul #####, până la soluţionarea definitivă a cauzei înregistrate pe rolul Tribunalului Constanţa – Secţia a II-a Civilă sub numărul ###/118/2024, având ca obiect instituire măsură sechestru asigurător asupra aceleiaşi nave. 
              În motivarea cererii, reclamanta a arătat între Navymar Shipping Ltd., în calitate de beneficiar, și ##### Ship Management Limited (în continuare „#####” sau „Creditoarea”), în calitate de Contractor, s-a încheiat Contractul nr. GSP-#####-CONSUL-0822-1, prin care Creditoarea s-a obligat să furnizeze personal navigant la navele aflate în operarea societății GSP Offshore și a societății Navymar Shipping Ltd.
	##### și modalitatea de plată sunt reglementate în clauza 6 din Contract care prevede, în esență, următoarele: societatea ##### se obligă să emită factura lunar, în acord cu fiecare comandă „Work Order” la care se anexează jurnalul de activități al personalului ambarcat.
	În executarea acestui contract, creditoarea a furnizat forță de muncă la următoarele nave: GSP ####, GSP ######, GSP #####, GSP Licorn, GSP ######, GSP Bigfoot 1, GSP Pegasus. GSP ######, GSP ####, deținute de societăți de unică navă și aflate în operarea societății GSP Offshore.   
            Debitoarea nu și-a îndeplinit însă obligația corelativă de plată a contravalorii serviciilor reprezentate de salariile personalului ambarcat în cuantum total de 224.630 USD, din care 40.725,77 USD pentru nava GSP ####.
            În considerarea faptului că toate navele la care s-a asigurat personal navigant se află în exploatarea/operarea GSP Offshore, societatea Navymar Shipping Ltd » a încheiat cu societatea ### ######## SRL, contractul de cesiune a tuturor drepturilor și obligațiilor izvorâte din Contractul nr. GSP-#####-CONSUL- 0822-1, ##### Ship Management Limited.
	Prin mesajul din data de 22.12.2023, reprezentantul societății GSP Offshore se angajează să achite întreaga creanță în cuantum 224.630 USD până la data de 27.12.2023. Totodată, prin declarația din data de 08.01.2024, debitoarea GSP Offshore recunoaște creanțele datorate societății ##### și se obligă de la plătească până la data de 10.01.2024.
	##### în vedere neplata salariilor către personalul navigant, navigatorii au transmis numeroase sesizări către ITF (International Transport Worker Federation), către societatea angajatoare și către GSP Offshore, iar, în final, au amenințat că vor intra in greva si vot iniția procedura abandonului echipajului navei prevăzută de dispozițiile Convenției Internationale privind Munca în Domeniul Maritim 2006 potrivit căreia „în sensul prezentei Norme, un navigator se va considera ca fiind abandonat atunci când, prin încălcarea prevederilor acestei Convenții sau ale clauzelor contractului de muncă al navigatorului, armatorul: (a) nu reușește să acopere costurile de repatriere ale navigatorului; sau (b) a lasat navigatorul fără mijloace de întreținere și sprijinul necesar; sau (c) prin alte mijloace a rupt unilateral legăturile cu navigatorul, inclusiv neplata salariilor contractuale pentru o perioada de cel puțin două luni”.
	Neplata drepturilor bănești cuvenite personalului navigant ambarcat la bordul navelor exploatate/operate de către GSP Offshore generează în sarcina societății creditoare plata costurilor de repatriere și a celorlalte cheltuieli suportate în mod rezonabil de către navigatori.
	####### creditorului ##### Ship Management Limited constând in salariile personalului ambarcat la bordul navei „GSP ####”, reprezintă creanța maritima in semnificația art. 1 lit. m). din Convenția din 1952 pentru unificarea anumitor reguli asupra sechestrului asigurător de nave maritime.
	Totodata, aceasta creanța, conform art. 2 pct. 2 din Convenția Internaționala din 10 aprilie 1926 pentru unificarea anumitor reguli referitoare la privilegiile și ipotecile Maritime, Bruxelles, ratificata de ####### prin legea publicata in Monitorul oficial nr. 60/13.03.1937, are si caracter privilegiat.
            #### care a generat creanța maritimă, dar care nu aparține debitorului, poate  face obiectul sechestrului asigurător instituit în baza Convenției, în cazurile în care sunt îndeplinite condițiile prevăzute de art. 3.
	La data de 12.01.2024 a înregistrat la Capitania Portului Constanta, cererea de reținere administrative a navei GSP #### pe o durata de 24 de ore, termen care incepe sa curgă la momentul in care nava a solicitat actele de plecare.
	După emiterea notei de reținere a navei emisa de Capitania Portului Constanta, intre creditoare si debitoarea GSP Offshore, s-au purtat negocieri in legătură cu creanța litigioasa, care nu s-au materializat insa in semnarea unei minute sau intr-un acord de reglementare, prin asumarea unor termene ferme de plata.
            La data de 13.01.2024, debitoarea îi someaza sa ridice măsură de reținere a navei avand in vedere ca a plătit direct salariile către echipajul navei, fara a transmite si înscrisurile doveditoare ale platilor efectuate.
            În drept, cererea a fost întemeiată pe disp. art. 997 şi urm. Cod procedură civilă, Convenţia inetrnaţională pentru Unificarea unor ###### asupra Sechestrului Asigurător de #### Maritime – Bruxelles – 10 Mai 1952 – ratificată de ####### prin Legea nr. 91/1995.
             Cererea a fost legal timbrată.
             Analizând actele şi lucrările dosarului, Tribunalul reţine că cererea este întemeiată, pentru următoarele considerente:
            În fapt, între reclamantă între Navymar Shipping Ltd., în calitate de beneficiar, și ##### Ship Management Limited (în continuare „#####” sau „Creditoarea”), în calitate de Contractor, s-a încheiat Contractul nr. GSP-#####-CONSUL-0822-1, prin care Creditoarea s-a obligat să furnizeze personal navigant la navele aflate în operarea societății GSP Offshore și a societății Navymar Shipping Ltd – fila 11 din dosarul cauzei.
	##### și modalitatea de plată sunt reglementate în clauza 6 din Contract care prevede, în esență, următoarele: societatea ##### se obligă să emită factura lunar, în acord cu fiecare comandă „Work Order” la care se anexează jurnalul de activități al personalului ambarcat.
	În executarea acestui contract, creditoarea a furnizat forță de muncă la următoarele nave: GSP ####, GSP ######, GSP #####, GSP Licorn, GSP ######, GSP Bigfoot 1, GSP Pegasus. GSP ######, GSP ####, deținute de societăți de unică navă și aflate în operarea societății GSP Offshore.  
            Reclamanta afirmă că debitoarea nu și-a îndeplinit obligația corelativă de plată a contravalorii serviciilor reprezentate de salariile personalului ambarcat în cuantum total de 224.630 USD, din care 40.725,77 USD pentru nava GSP ####.
	Prin mesajul din data de 22.12.2023, reprezentantul societății GSP Offshore se angajează să achite întreaga creanță în cuantum 224.630 USD până la data de 27.12.2023. Totodată, prin declarația din data de 08.01.2024, debitoarea GSP Offshore recunoaște creanțele datorate societății ##### și se obligă de la plătească până la data de 10.01.2024 – fila 46 din dosarul cauzei.
	##### în vedere neplata salariilor către personalul navigant, navigatorii au transmis numeroase sesizări către ITF (International Transport Worker Federation), către societatea angajatoare și către GSP Offshore.
            Instanţa reţine că datoria (creanţa) invocată de reclamantă se încadrează în categoria celor prevăzute de art.1 lit.(m) din Convenţia internaţională pentru unificarea anumitor reguli asupra sechestrului asigurător de nave maritime, semnată la Bruxelles la 10 mai 1952.
            Potrivit art.8 alin.2 din Convenţia internaţională pentru unificarea anumitor reguli asupra sechestrului asigurător de nave maritime, semnată la Bruxelles la 10 mai 1952, O navă care poartă pavilionul unui stat necontractant poate să fie sechestrată în unul dintre statele contractante, în baza uneia dintre creanţele enumerate la art.1, sau pentru orice altă creanţă care permite sechestrarea după legea acestui stat.
            În limba engleză, textul art.8 alin.2 din Convenţie prevede: A ship flying the flag of a non-Contracting ##### may be arrested in the jurisdiction of any Contracting ##### in respect of any of the maritime claims enumerated in article 1 ## ## ### ##### ##### ### ##### ### ### ## ### ########### ##### ####### ######. 
            Se constată că din forma în limba engleză a textului rezultă că noţiunea după legea acestui stat se referă la legislaţia statului contractant.
            Potrivit art.997 alin.1 C.proc.civ.rep., Instanța de judecată, stabilind că în favoarea reclamantului există aparența de drept, va putea să ordone măsuri provizorii în cazuri grabnice, pentru păstrarea unui drept care s-ar păgubi prin întârziere, pentru prevenirea unei pagube iminente și care nu s-ar putea repara, precum și pentru înlăturarea piedicilor ce s-ar ivi cu prilejul unei executări.
            Textul citat instituie drept cerinţe cumulative pentru emiterea ordonanţei preşedinţiale urgenţa măsurii ce se cere a fi luată pe această cale, caracterul temporar al dispoziţiei autorităţii judiciare, iminenţa producerii unui prejudiciu şi neprejudecarea fondului pricinii. Mai trebuie reţinut că urgenţa măsurii trebuie să rezulte din fapte concrete, probate temeinic, instanţa fiind obligată să arate împrejurările din care a dedus existenţa caracterului urgent al măsurii ce face obiectul ordonanţei.
            Conform Notei de Reţinere nr. 3304 din data 13.01.2024, emisă de Căpitănia Portului Constanţa, nava " M/V “GSP ####”, identificată prin nr. IMO 9292028", pavilion Panama, armator GSP #### LTD, staţionează în dana ##### 10, Port ##### (f.74 din dosarul cauzei).
            Cum reţinerea administrativă a fost dispusă de Căpitănia Portului Constanţa, la data de 13.01.2024, pentru 24 de ore, după expirarea reţinerii provizorii, poate oricând părăsi portul, situaţie în care reclamanta ar pierde posibilitatea constituirii unei garanţii pentru plata sumei pretinse cu titlu de prejudiciu rezultat şi, pe cale de consecinţă, recuperarea creanţei afirmate ar deveni incertă. 
            Din verificările în baza de date ECRIS a Tribunalului  a reclamanta probează că, pe rolul Secţiei a II-a Civile a Tribunalului Constanţa, a înregistrat dosarul nr. ###/118/2024, având ca obiect instituirea sechestrului asigurător asupra navei M/V “GSP ####”, sub pavilion Panama. 
            Or, prin plecarea navei din Portul #####, reclamanta s-ar vedea lipsită de posibilitatea juridică de a cere instituirea de măsurii asigurătorii solicitate în dosarul nr. ###/118/2024.
            Mai reţine instanţa că măsura solicitată este limitată în timp până la soluţionarea cererii de sechestru asigurător ce formează obiectul dosarului nr.###/118/2024 al Secţiei a II-a Civile a Tribunalului Constanţa, iar aparenţa dreptului de creanţă este în favoarea reclamantei, cât timp a făcut dovada producerii prejudiciului.
            #### de aceste considerente, constatând că toate condiţiile care justifică folosirea procedurii ordonanţei preşedinţiale sunt cumulativ întrunite în cauză, instanţa va admite cererea reclamantei şi va dispune reţinerea în Portul ##### a navei M/V “GSP ####”, sub pavilion Panama, identificată prin nr. IMO 9292028, proprietatea pârâtei GSP #### LTD, până la soluţionarea definitivă a dosarului nr.###/118/2024, având ca obiect instituirea sechestrului asigurător asupra aceleiaşi nave.

PENTRU ACESTE MOTIVE
IN NUMELE LEGII
HOTARASTE

 	Admite cererea de emitere ordonanţă preşedinţială – reţinere navă, formulată de reclamanta ##### SHIP MANAGEMENT LIMITED cu sediul ales în  Constanta, Bd.Mamaia, nr. 182, ### #, ##### Constanţa în contradictoriu cu pârâtele debitoare SOCIETATEA GSP OFFSHORE S.R.L cu sediul în  Constanta, Incinta Port #### 34, Centrul De #######, ### #,  cam.112, ##### Constanţa, NAVYMAR SHIPPING LTD şi GSP #### LTD cu sediul în  LIMASSOL, LIMASSOL, Lophitis Businesscenter Building II, 28th October Ave, Floor 2 Cipru.
              Dispune reţinerea în Portul ##### a navei M/V “GSP ####”, sub pavilion Panama, identificată prin nr. IMO 9292028, proprietatea pârâtei GSP #### LTD, până la soluţionarea definitivă a dosarului nr.###/118/2024, având ca obiect instituirea sechestrului asigurător asupra aceleiaşi nave. 
	Executorie.
	Cu drept de apel, în termen de 5 de zile, de la comunicare. Cererea de apel se depune la Tribunalul Constanţa – Secţia a II-a Civilă, sub sancţiunea nulităţii.
            Pronunţată astăzi, 15.01.2024, prin punerea soluţiei la dispoziţia părţilor prin mijlocirea grefei instanţei.

PRESEDINTE                                              GREFIER
######## ####### #####                  ########  ###### #####

Red ### /15.01.2024
ID 15.01.2024